 Sidoo kale Xildhibaan Xoog oo hadalkiisa sii wata ayaa sharaxay qodobada uu madaxweynuhu soo celiyey ee uu doonayo in wax looga badalo waxaanu yidhi qodobada uu madaxweynuhu soo celiyey waxa ka mid ah qodobka ciidamada awooda u siinaya qaadashada hubka iyo inuu u adeegsado difaaca nafta iyo maalka, waxaanu qodobkaasi odhanayaa dad aan hubaysnayn halis ma galin karaan nabad galyada askariga, waxaana lays ticmaalaa qiiq, sunta dadka kaga ilmaysiisa iyo biyo, markaa waxa uu leeyahay qodobabadaas iga soo badala intaan hubka qaato aan dadka mudaharaadaya laayo, qodobkaas caalamka lama arag meel lagaga dhaqmo, habka uu madaxweynuhu u soo celiyey qodobada na horyaala way qaldan yihiin mana ahaa habkii la mari jiray, haddii uu keenana waxa dhimanaya xeerkii oo dhan, wuxuu soo celiyey xeerkii Booliska iyo xeerkii duulista iyo hawada, waxaanay xeerarkaasi u baahan yihiin 55 cod si loo ansixiyo haddii kale way dhimanayaan. 